To uheld torsdag morgen gav kø og spærrede motorvejen ved Støvring. [b]Opdateret kl. 08.10. 
[/b]

Torsdag morgen skete der to uheld på motorvejen. Det første uheld skete omkring klokken 07 i sydgående retning mellem frakørsel Støvring S og Sønderup. To biler var involveret i uheldet, men ingen personer kom alvorligt til skade, oplyser politiet. Motorvejen var efter uheldet en overgang helt spærret, men en halv time senere var venstre spor farbart. En times tid senere skete endnu et uheld samme sted. De første meldinger lyder på, at fem biler er stødt sammen i et harmonikasammenstød. Uheldene giver kødannelser på motorvejen, og politiet opfordrer derfor bilister i området til at køre forsigtigt. Artiklen opdateres.